אליפות העולם בהוקי קרח נשים

אליפות העולם בהוקי קרח נשים (באנגלית: IIHF Ice Hockey Women's World Championship) הוא טורניר בינלאומי עיקרי לנשים בהוקי קרח. מנוהל על ידי פדרציית ההוקי קרח הבינלאומית (IIHF). קנדה היא הנבחרת המצליחה ביותר עם 13 אליפויות העולם. אחריה ארצות הברית עם 10 אליפויות. אף נבחרת אחרת לא זכתה באליפות. אליפות העולם הרשמית הראשונה נערכה ב-1990, עם עוד ארבע אליפויות שנערכו בשנות ה-90. החל בשנת 1989, בשנים שבהן לא נערך טורניר אליפות העולם, נערכה אליפות אירופה בשנים 1995, 1996. כחלק מהמאמץ לשפר את התחרות, ארגון IIHF החליט לקיים אליפות לנשים בשנים אולימפיות, החל מ-2014, אך לא ברמה העליונה, וב-2022 הוחלט לקיים גם את אליפות הדרג העליון בכל שנה כולל שנים אולימפיות. בדומה לאליפות העולם של הגברים, נערכת אליפות העולם בהוקי קרח נשים במספר דרגים, ביניהן יש תנועה של נבחרות בשיטת ליגה - הזוכה באליפות דרג עולה לדרג שמעליו בשנה שלאחר מכן, והאחרונה בדרג יורדת לדרג שתחתיו. בין הדרג העליון לדרג 1A, הדרג השני, עולות ויורדות שתי נבחרות בכל כיוון. נכון ל-2024 האליפות כוללת שבעה דרגים - דרג עליון בן 10 נבחרות, שהאלופה שלו מוכתרת לאלופת העולם לאותה שנה; ושישה דרגי משנה לפי סדר איכות - 1A, ‏1B, ‏2A, ‏ 2B, ‏3A ו-3B, שכל אחד מהם כולל 6 נבחרות למעט האחרון הכולל 5 נבחרות נכול ל-2024. בכך הגיע מספר הנבחרות המשתתפות בכלל הדרגים ל-45 - שיא כל הזמנים. ערך מורחב – נבחרת ישראל בהוקי קרח נשים עד 2022 לא השתתפה ישראל מעולם באליפות העולם בהוקי קרח נשים. לקראת האליפות בשנת 2022 נרשמה ישראל להשתתפות ראשונה אי פעם באליפות, ונבחרת הנשים של ישראל החלה את השתתפותה בדרג הנמוך ביותר - דרג 3B, השביעי מתוך שבעה, שהוקם לראשונה בשנה זו. ישראל נוצחה בכל משחקיה מול אסטוניה, בוסניה-הרצגובינה והמארחת סרביה. נבחרת איראן, שנרשמה אף היא לאליפות, פרשה ממנה עם הרשמתה של ישראל. ב-2023 אירחה ישראל את אליפות העולם לנשים דרג 3B באולם One Ice Arena שבמושב תנובות. נבחרת ישראל השיגה באליפות ניצחון היסטורי ראשון בתולדותיה, על נבחרת בוסניה. במהלך מלחמת חרבות ברזל הודיעה פדרציית ההוקי קרח הבין-לאומית שהיא תמנע מישראל להשתתף באליפות 2024, "בשל חששות לבטיחותן וביטחונן של כל המשתתפות באליפות". לאחר שפורסם בתקשורת שההחלטה תקפה גם לגבי אליפות הנשים, הפדרציה פרסמה הודעה בה הבהירה שההחלטה תקפה רק לאליפות לגברים מתחת לגיל 20, ועוד לא התקבלה החלטה לגבי אליפות הנשים.. לבסוף הוחזרה ישראל לכל אליפויות העולם, ונבחרת הנשים השיגה שני ניצחונות - על בוסניה-הרצגובינה וסינגפור - וסיימה את האליפות במקום השלישי מבין חמש נבחרות. אליפות העולם בהוקי קרח מדיה וקבצים בנושא אליפות העולם בהוקי קרח נשים בוויקישיתוף "IIHF World Women's Championships". International Ice Hockey Federation. Merk, Martin. "New era of women's hockey". International Ice Hockey Federation. אורן אהרוני, פרסום ראשון: בצל המלחמה, איגוד ההוקי הבינלאומי סילק את נבחרת הנשים של ישראל מאליפות העולם, ‏11-1-2024 עידו רקובסקי, לאחר ההרחקה מתחרויות בינלאומיות, איגוד ההוקי בישראל פנה לבית הדין לספורט, באתר הארץ, 11 בינואר 2024 Israel barred from competitions over safety concerns -IIHF, רויטרס, ‏11-1-2024 (באנגלית) Israel banned from international hockey competitions over safety concerns, Canadian Broadcasting Corporation (אנ'), ‏11-1-2024 (באנגלית קנדית) IIHF reconsidering freeze-out of Israel hockey, ESPN.com, ‏2024-01-12 (באנגלית) IIHF - IIHF to provide further clarification regarding the participation of the Israeli National Team in IIHF Championships, IIHF International Ice Hockey Federation (באנגלית)